|  |  |
| --- | --- |
| hrvatski%20grb |  |

 

**REPUBLIKA HRVATSKA**

**MEĐIMURSKA ŽUPANIJA**

**OPĆINA MALA SUBOTICA**

**OPĆINSKI NAČELNIK**

KLASA: 402-05/25-01/2

URBROJ: 2109-10-03/02-25-1

Mala Subotica, 22.8.2025. godine

Na temelju članka 43. Statuta Općine Mala Subotica („Službeni glasnik Međimurske županije“ broj 31/24, 8/25), općinski načelnik Općine Mala Subotica dana 22.8.2025. godine donosi

**O D L U K U**

**O JEDNOKRATNOJ FINANCIJSKOJ POTPORI REDOVNIM UČENICIMA SREDNJIH ŠKOLA U ŠKOLSKOJ GODINI 2025./2026.**

**Članak 1.**

Ovom Odlukom utvrđuje se pravo na jednokratnu novčanu potporu svim redovitim učenicima srednjih škola s prebivalištem na području Općine Mala Subotica u školskoj godini 2025./2026., te uvjeti, visina, postupak dodjele i način isplate potpore.

**Članak 2.**

Potpora iznosi 50,00 € i isplaćuje se na račune punoljetnih učenika ili na račune roditelja maloljetnih učenika, a namijenjena je pokrivanju troškova školovanja.

Sredstva za provedbu ove Odluke osigurana su u Proračunu Općine Mala Subotica za 2025. godinu.

**Članak 3.**

Općina Mala Subotica će potporu iz prethodnog članka isplatiti najkasnije do 31.10.2025. godine.

**Članak 4.**

Potpora će se isplatiti učenicima na osnovu zahtjeva koji se predaje Jedinstvenom upravnom odjelu Općine Mala Subotica čiji prilog obavezno čine:

1. preslika osobne iskaznice ili potvrda o prebivalištu za učenika, odnosno za učenika i roditelja ako je učenik mlađi od 18 godina
2. potvrda o statusu redovitog učenika
3. podatak o računu za isplatu potpore.

Sadržaj zahtjeva biti će propisan Javnim pozivom.

Poziv će biti objavljen na mrežnoj stranici Općine Mala Subotica najmanje 15 dana od dana objave.

**Članak 5.**

Izvršenje ove Odluke povjerava se Jedinstvenom upravnom odjelu Općine Mala Subotica.

**Članak 6.**

Ova Odluka stupa na snagu danom donošenja.

**OPĆINSKI NAČELNIK**

Valentino Škvorc, dipl.ing.geoteh.